Príloha č. 1

**Zmluva o dielo č.**

uzatvorená podľa § 536 a nasledujúcich ustanovení zákona č. 513/1991 Zb. Obchodného zákonníka v znení neskorších predpisov“ (ďalej len ,,Obchodný zákonník“) a ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,zákon o verejnom obstarávaní“ alebo aj v skratke ,,ZVO“)

**Objednávateľ**

Názov: **Mestská časť Bratislava - Čunovo**

Adresa: Hraničiarska 144/22, 851 10 Bratislava

Bankové spojenie: ...

IBAN: ...

IČO: 00641243

IČ DPH: 2020936885

Konajúci: Gabriela Ferenčáková, starostka

Osoba splnomocnená na zastupovanie vo veciach technických: PhDr. Otakar Labaš

e-mail: miestnyurad@mc-cunovo.sk

(ďalej ako objednávateľ vo všetkých gramatických tvaroch)

a

**Zhotoviteľ**

Obchodné meno:

Sídlo podnikania:

Zapísaný - príslušný register:

Bankové spojenie:

IBAN:

IČO:

IČ DPH:

Konajúci:

Osoba splnomocnená na zastupovanie vo veciach technických:

e-mail:

(ďalej ako zhotoviteľ vo všetkých gramatických tvaroch)

(ďalej spolu ako "zmluvné strany“)

**uzatvorili túto zmluvu o dielo**

(ďalej aj ,,zmluva“ alebo aj ,,zmluva o dielo“ vo všetkých gramatických tvaroch)

**Preambula**

Zmluvné strany uzatvárajú túto zmluvu o dielo na základe verejného obstarávania, ktoré bolo realizované v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**Článok 1. Predmet zmluvy**

* 1. Predmetom tejto zmluvy o dielo **je uskutočnenie a vykonanie stavebných prác** **a dodávok potrebných na realizáciu diela „Prestavba knižnice na zdravotné stredisko“** (ďalej len ,,dielo“).
	2. Zhotoviteľ sa touto zmluvou zaväzuje riadne a včas vykonať pre objednávateľa dielo a objednávateľ sa zaväzuje zaplatiť cenu za riadne a včas vykonané dielo alebo jeho časť podľa ustanovení tejto zmluvy. Dielo sa zhotoviteľ zaväzuje vykonať vo vlastnom mene, na vlastnú zodpovednosť a nebezpečenstvo a na vlastné náklady, a to v rozsahu a za podmienok uvedených v tejto zmluve. Dielo bude výsledkom stavebných prác.
	3. Dielom je realizácia všetkých stavebných prác súvisiacich s názvom predmetu zákazky: **„Prestavba knižnice na zdravotné stredisko“**.
	4. Zhotoviteľ sa zaväzuje vykonať dielo:
		+ podľa východiskových podkladov, to znamená, že súčasťou diela je všetko, čo vyplýva z východiskových podkladov, ktorými sú: projektová dokumentácia, výkaz výmer a stavebné povolenie,
		+ podľa požiadaviek podľa tejto zmluvy,
		+ v kvalite vlastnostiach a akosti podľa tejto zmluvy a ak táto zmluva tieto neupresňuje, zhotoviteľ vykoná dielo v kvalite, s vlastnosťami a v akosti, ktoré sú obvyklé,
		+ v štandarde materiálov (stavebných výrobkov) a vybavenia jednotlivých objektov, ktorý je uvedený vo východiskových podkladoch a v prílohe zmluvy a podľa podmienok a požiadaviek uvedených v príslušných právnych predpisoch a v záväzných Slovenských technických normách a v projektovej dokumentácii.
	5. Dielo je presne špecifikované vo východiskových podkladoch uvedených v ods. 1.4 tohto článku zmluvy. Východiskové podklady zabezpečil objednávateľ.
	6. Objednávateľ sa zaväzuje odovzdať zhotoviteľovi jednu sadu projektovej dokumentácie, ktorá bola súčasťou súťažných podkladov, v papierovej forme najneskôr pri podpise tejto zmluvy.

**Článok 2. Miesto a čas plnenia - lehota realizácie diela**

* 1. Miestom realizácie diela je budova s.č. 134 na parc. č. 406/1, 2 v katastrálnom území mestskej časti Bratislava – Čunovo. Presné vymedzenie riešených plôch je graficky znázornené v projektovej dokumentácii, ktorá tvorí prílohu č. 1 tejto zmluvy.
	2. Objednávateľ sa zaväzuje odovzdať stavenisko zhotoviteľovi do 10 pracovných dní odo dňa nadobudnutia účinnosti tejto zmluvy. O odovzdaní a prevzatí staveniska vyhotovia zmluvné strany zápis – protokol v písomnej forme.
	3. Zhotoviteľ sa zaväzuje stavenisko v lehote podľa ods. 2.2 tohto článku prevziať a začať realizovať dielo, stavebné práce do 5 dní odo dňa odovzdania staveniska.
	4. Zhotoviteľ sa zaväzuje dokončiť dielo, t.j. odovzdať dielo objednávateľovi **v lehote ............... dní od začatia realizácie diela podľa ods. 2.3**, ktorú stanovil vo svojej víťaznej ponuke. Ukončením (odovzdaním) diela sa rozumie ukončenie diela vrátane odstránenia všetkých vád a nedorobkov,  podpísanie odovzdávajúceho a preberacieho protokolu obidvoma zmluvnými stranami.

2.6 Zhotoviteľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje realizáciu predmetu diela v dôsledku na omeškanie alebo predĺženie času plnenia podľa ods. 2.5 tohto článku zmluvy a zapísať ju do stavebného denníka.

* 1. Zmluvné strany sa dohodli, že zhotoviteľ nie je v omeškaní s termínom ukončenia diela, uvedeným v bode 2.4 tohto článku po dobu, po ktorú nemohol svoju povinnosť, súvisiacu s realizáciou diela plniť následkom okolností, ktoré vznikli na strane objednávateľa, alebo z dôvodu vyššej moci. V tomto prípade má zhotoviteľ právo na primerané predĺženie lehoty na ukončenie a odovzdanie diela.
	2. Ak došlo pri realizácii diela k naviac prácam podľa čl. 3 ods. 3.8, ktoré boli riadne odsúhlasené zmluvné strany sa zaväzujú dohodnúť v odsúhlasení prác naviac predĺženie doby realizácie diela. V opačnom prípade platí, že doba realizácie diela zostáva nezmenená.

**Článok 3. Cena za dielo**

* 1. Cena za dielo je výsledkom verejného obstarávania v súlade so zákonom č. 343/2015 Z. z. o verejnom obstarávaní v súlade s ponukou víťazného uchádzača. Cena diela je zmluvnými stranami dohodnutá ako cena pevná a maximálna za všetky práce a činnosti zhotoviteľa pri vykonávaní diela nasledovne:

**Celková cena bez DPH ................................**

**DPH 20 % ................................**

**Celková cena s DPH ................................**

Cena za dielo pozostáva z prác a dodávok uvedených v predloženom ocenenom výkaze výmer – rozpočtu (príloha č. 2 tejto zmluvy).

* 1. Objednávateľ sa zaväzuje, že za riadne a včas vykonané a odovzdané dielo zaplatí zhotoviteľovi cenu za vykonané dielo. Právo zhotoviteľa na úhradu ceny za dielo vzniká zhotoviteľovi po riadnom a včasnom vykonaní diela alebo jeho časti priebežne, na základe čiastkových faktúr a konečnej faktúry vystavených v súlade so zmluvou.
	2. Zmluvné strany sa dohodli, že zhotoviteľ bude objednávateľovi k cene za dielo účtovať DPH v zmysle platných právnych predpisov, t. j. pri každom vzniku daňovej povinnosti DPH platnú v deň vzniku daňovej povinnosti. V prípade zmeny DPH zhotoviteľ bude k fakturovanej cene za dielo uplatňovať DPH vo výške podľa právnych predpisov platných v čase vzniku daňovej povinnosti a objednávateľ sa zaväzuje zaplatiť cenu za dielo spolu s DPH v zmenenej výške ako bude platná v čase vzniku daňovej povinnosti.
	3. Cena za dielo zahŕňa všetky náklady zhotoviteľa, ktoré zhotoviteľovi vzniknú v súvislosti s vykonaním diela najmä, nie však výlučne, dane, licenčné poplatky, odvody, náklady na vybudovanie diela, prevádzku, odstránenie vlastných zariadení zo staveniska a vyčistenie staveniska, náklady opatrení na ochranu životného prostredia, zabezpečenie bezpečnosti na stavenisku, náklady na bezpečnosť majetku a zamestnancov zhotoviteľa, náklady na pripojenie odberných miest pre energie, ich prevádzku a odstránenie, na spotrebu energií, náklady na zaškolenie vlastného personálu a na uskutočnenie individuálnych skúšok (vrátane nákladov na energiu), vrátane nákladov na inžinierov, technikov a iných odborných pracovníkov počas skúšok, náklady na skúšky a vyhodnotenie akosti, náklady na skúšobné merania, kontroly, meracie zariadenia, vzorky, náklady spojené so zárukou, náklady na poistenie zodpovednosti za škodu spôsobenú zhotoviteľom – podnikateľom, náklady na doklady potrebné k užívaniu diela a ďalšie súvisiace náklady potrebné k realizácii predmetu zmluvy.
	4. Cena za dielo je dohodnutá tak, že zohľadňuje všetky povinnosti zhotoviteľa, ktoré mu vyplývajú z tejto zmluvy.
* zhotoviteľ sa zároveň zaväzuje, že dielo zrealizuje v požadovanej kvalite a za cenu podľa tejto zmluvy,
* zhotoviteľ sa nemôže dovolávať žiadnych dôvodov na navýšenie ceny diela,
* zhotoviteľ výslovne potvrdzuje, že pri tvorbe ceny diela dostatočne a odborne preskúmal všetky relevantné podklady týkajúce sa diela a zohľadnil ich v cene diela.
	1. V prípade, ak je potrebné realizovať práce alebo dodávky, ktoré neboli súčasťou projektovej dokumentácie, sú nevyhnutné a nepredvídané, pôjde o naviac práce alebo dodávky (ďalej len naviac práce). Nakoľko sa zhotoviteľ s odbornou starostlivosťou riadne oboznámil s rozsahom predmetu tejto zmluvy a to vrátane miesta vykonania diela, zhotoviteľ je oprávnený požadovať úhradu naviac prác iba v prípade, že ich nemohol predpokladať pred podpisom tejto zmluvy.
	2. Objednávateľ má právo požadovať od zhotoviteľa realizáciu súvisiacich naviac prác (dodávok) na základe písomnej objednávky doručenej zhotoviteľovi, s čím zhotoviteľ súhlasí a takéto práce (dodávky) sa zaväzuje vykonať v primeranej lehote určenej objednávateľom a za cenu, ktorá bude určená dohodou zmluvných strán, najviac v rozsahu v zmysle ustanovenia § 18 ZVO. Pokiaľ nedôjde k takejto dohode o cene, objednávateľ určí cenu, ktorá bude obvyklá na trhu.
	3. Všetky prípadné naviac práce môžu byť vykonané až po písomnom, predchádzajúcom odsúhlasení objednávateľom a po podpise dodatku k zmluve, inak zhotoviteľ nemá nárok na úhradu naviac prác.
	4. Naviac práce môžu byť zrealizované pred potvrdením dodatku k zmluve výlučne v prípade, ak:
		1. ich vykonaním sa bezprostredne zabráni vzniku škôd, prípadne sa odstráni riziko ohrozenia života a takéto práce súvisia s predmetom zmluvy,
		2. je nutné odstrániť následky živelnej pohromy alebo havárie, ktorú nezavinil zhotoviteľ a takéto práce súvisia s predmetom zmluvy,
		3. bezprostredne súvisia s predmetom zmluvy a ich realizácia neznesie odklad vzhľadom na technologický postup výstavby.
	5. O naviac prácach podľa ods. 3.8:
		1. stavbyvedúci bezodkladne vykoná zápis do stavebného denníka a bezodkladne o nich informuje stavebný dozor,
		2. ihneď ako je to možné, najneskôr do tretieho pracovného dňa sa k týmto naviac prácam písomne vyjadria oprávnení pracovníci priamych účastníkov výstavby cestou stavebného denníka alebo iným písomným záznamom (napr. zápisom z kontrolného dňa stavby),
		3. všetky naviac práce musia byť riadne písomne zdôvodnené a potvrdené oprávnenými pracovníkmi priamych účastníkov výstavby, pričom úhrada môže byť vykonaná až po potvrdení dodatku k zmluve samostatnou faktúrou.
	6. Bez predchádzajúceho písomného súhlasu objednávateľa a bez zodpovedného projektanta nemôžu byť pre realizáciu diela použité iné materiály a zariadenia, alebo vykonané zmeny, ako tie, ktoré boli špecifikované v ponuke uchádzača (ocenený výkaz - výmer), ktorý tvorí príloha č. 2 ako neoddeliteľnú súčasť tejto zmluvy a súčasne v projektovej dokumentácii – príloha č. 1 tejto zmluvy. Zhotoviteľ zodpovedá za to, že pri realizácii diela nepoužije materiál, o ktorom je v dobe jeho zabudovania známe, že je škodlivý resp. po záručnej dobe, alebo vykazuje iné vady a nedostatky, ktoré sa môžu prejaviť neskôr počas užívania diela.
	7. Práce, ktoré zhotoviteľ nevykoná, alebo vykoná bez predchádzajúceho písomného súhlasu objednávateľa alebo odchylne od projektovej dokumentácie a dojednaných zmluvných podmienok, objednávateľ  neuhradí.
	8. V prípade nerealizovania diela alebo jeho časti, zhotoviteľ nie je oprávnený fakturovať nerealizované dielo alebo jeho časť vôbec.

**Článok 4. Spôsob úhrady ceny a platobné podmienky**

* 1. Právo na zaplatenie ceny za dielo vzniká zhotoviteľovi riadnym a včasným splnením jeho záväzkov, vyplývajúcich z tejto zmluvy.
	2. Zmluvné strany sa dohodli, že zhotoviteľ je oprávnený vystaviť čiastkovú faktúru raz mesačne. Každá faktúra za vykonanie diela alebo jeho časti je splatná do 30 dní od doručenia faktúry objednávateľovi.
	3. Zmluvné strany sa dohodli, že počas realizácie diela nebudú zhotoviteľovi poskytované žiadne preddavky na plnenie predmetu zmluvy. Zhotoviteľ je oprávnený vystaviť čiastkovú faktúru (daňový doklad) v rozsahu súpisu skutočne a preukázateľne vykonaných prác a dodávok realizovaných vo fakturovanom období (ďalej len ,,súpis prác“) v  súlade s oceneným výkazom výmerom, ktorý tvorí prílohu č. 2 ako neoddeliteľnú súčasť tejto zmluvy.
	4. Súpis prác musí byť objednávateľovi doručený spolu s faktúrou v tlačenej aj elektronickej forme. Elektronická forma bude vo formáte xls alebo xlsx (alebo v inom voľne šíriteľnom tabuľkovom formáte) a bude v zhode s obsahom a formou oceneného výkazu - výmeru vo verejnej súťaži, ktorý tvorí neoddeliteľnú súčasť tejto zmluvy. V prípade realizácie prác naviac, musia byť tieto uvedené na samostatnom súpise vykonaných prác a budú fakturované zvlášť.
	5. Zhotoviteľ predloží objednávateľovi súpis prác, ktorý objednávateľ skontroluje a potvrdí prostredníctvom zodpovednej osoby, napr. stavebného dozoru pečiatkou a podpisom. Na základe tohto súpisu následne zhotoviteľ vystaví čiastkovú faktúru.
	6. Zmluvné strany sa dohodli, že úhrada prác bude do výšky 90 % z celkovej ceny prác určených v  zmluve, zostatok vo výške 10 % bude uhradený po protokolárnom odovzdaní a prevzatí diela určeného v  zmluve a riadnom odstránení prípadných vád a nedorobkov a na základe vydania kolaudačného rozhodnutia.
	7. Faktúra bude zhotoviteľom predložená objednávateľovi v dvoch origináloch a musí obsahovať náležitosti v zmysle § 74 zákona č. 222/2004 Z. z. o dani z pridanej hodnoty v znení neskorších predpisov a  minimálne tieto údaje:
		+ označenie objednávateľa a zhotoviteľa, adresa, sídlo, IČO, DIČ, IČ DPH, miesto a názov diela, evidenčné číslo stavby, číslo zmluvy,
		+ číslo faktúry resp. daňového dokladu,
		+ deň odoslania a deň splatnosti faktúry, zdaniteľné obdobie,
		+ fakturovanú základnú čiastku bez DPH, DPH a celkovo fakturovanú sumu,
		+ pečiatku a podpis oprávneného zástupcu zhotoviteľa,
		+ prílohou faktúry bude súpis skutočne a preukázateľne vykonaných prác a dodávok v tlačenej a elektronickej forme podľa bodu 4.3 a 4.5 tohto článku a fotodokumentácia vykonaných prác, ktorá musí obsahovať najmä práce a dodávky pred ich zakrytím,
		+ označenie peňažného ústavu a číslo bankového účtu v tvare IBAN a BIC – SWIFT kód,
		+ iné identifikačné údaje.
	8. V prípade, že faktúra nebude obsahovať uvedené náležitosti, je vystavená v neúplnom alebo  v neprehľadnom stave, je objednávateľ oprávnený ju vrátiť zhotoviteľovi na doplnenie alebo opravu. Nová lehota splatnosti začne plynúť odo dňa doručenia opravenej resp. doplnenej faktúry objednávateľovi, pričom nová lehota splatnosti takto prepracovanej resp. doplnenej faktúry sa riadi ustanovením ods. 4.2 druhej vety tohto článku. Za dobu od oprávneného vrátenia faktúry, do doby splatnosti prepracovanej alebo doplnenej faktúry nie je objednávateľ i v omeškaní s jej úhradou.
	9. V prípade, že zhotoviteľ bude časť predmetu zmluvy realizovať subdodávateľmi, je povinný v termíne do 15 dní od vyžiadania objednávateľom, preukázať písomným potvrdením od subdodávateľov, že si splnil finančné záväzky voči nim v rozsahu vykonaných prác, a že nemá voči nim žiadne záväzky po lehote splatnosti. V prípade, že takéto potvrdenie nepredloží, môžu mu byť pozastavené všetky ďalšie platby až do doby nepredloženia tohto potvrdenia od subdodávateľov.
	10. Faktúry budú uhrádzané bezhotovostným spôsobom na číslo účtu zhotoviteľa, ktorý je uvedený v záhlaví tejto zmluvy v lehote splatnosti podľa ods. 4.2. druhej vety tohto článku.

**Článok 5. Práva a povinnosti zmluvných strán**

* 1. Objednávateľ má popri iných právach stanovených v tejto zmluve aj:
		1. Právo dať zhotoviteľovi pokyny alebo meniť udelené pokyny pri vykonaní diela a zhotoviteľ je povinný pokyny objednávateľa dodržať, pokiaľ nie sú v rozpore so stavebným povolením, ktoré povoľuje vykonanie diela.
		2. Právo kontrolovať dielo na každom stupni vykonania a právo zhotovovania podrobnej fotodokumentácie pred zakrytím jednotlivých častí diela.
		3. Ak zhotoviteľ porušuje svoje povinnosti podstatným spôsobom má právo žiadať, aby zhotoviteľ odstránil vzniknuté vady na vlastné náklady.
		4. Objednávateľ je prostredníctvom svojho zástupcu ako aj osoby vykonávajúcej funkciu stavebného dozoru oprávnený dať príkaz na prerušenie prác, ak sú zodpovední pracovníci zhotoviteľa na stavenisku nezastihnuteľní, alebo ak je ohrozená bezpečnosť diela, alebo osôb tam pracujúcich, alebo ak dielo nie je vykonávané v požadovanej kvalite, alebo hrozia iné vážne škody.
	2. Objednávateľ sa popri iných záväzkoch stanovených v tejto zmluve zaväzuje:
		1. Poskytnúť zhotoviteľovi právo na prístup a užívanie nevyhnutných častí staveniska počas vykonávania diela, tiež za účelom odstránenia vád diela, odovzdať zhotoviteľovi stavenisko celé naraz tak, aby po podpise zmluvy mohol plynulo vykonávať dielo.
		2. Poskytnúť nevyhnutnú súčinnosť pri zabezpečovaní vydania povolení potrebných pri vykonávaní diela zhotoviteľom.
		3. Ak zhotoviteľ ukončí dielo pred dohodnutým termínom, zaväzuje sa objednávateľ prevziať dielo aj v tomto skoršom termíne.
	3. Zhotoviteľ má popri iných právach dohodnutých v tejto zmluve aj:
		1. Právo umiestniť na stavenisku a na zariadení staveniska, oplotení a strojov zhotoviteľa pútače so svojim názvom, údajmi a označením svojej firmy, tiež svojich subdodávateľov, a to aj propagačného charakteru.
		2. Právo poveriť na základe osobitného zmluvného vzťahu, výkonom časti diela subdodávateľa, v takomto prípade zodpovedá za výkon tejto časti diela subdodávateľom tak, ako by vykonával dielo sám.
	4. Zhotoviteľ sa popri iných záväzkoch stanovených v tejto zmluve zaväzuje:
		1. Vykonávať dielo za podmienok podľa tejto zmluvy a pri vykonaní diela postupovať s odbornou starostlivosťou.
		2. Zhotoviteľ je povinný vyzvať objednávateľa na kontrolu všetkých prác na diele, ktoré majú byť zakryté alebo sa stanú neprístupnými min. 2 pracovné dni vopred. Ak sa objednávateľ nedostaví a nevykoná kontrolu týchto prác, bude zhotoviteľ pokračovať v prácach. Ak objednávateľ bude dodatočne požadovať odkrytie týchto prác, je zhotoviteľ povinný toto odkrytie vykonať na náklady objednávateľa, ibaže sa pri dodatočnej kontrole zistí, že prác neboli riadne vykonané, náklady na tieto práce bude znášať zhotoviteľ.
		3. Je povinný prostredníctvom stavbyvedúceho viesť stavebný denník, do ktorého bude zapisovať všetky skutočnosti rozhodujúce pre zhotovenie diela, najmenej však v rozsahu ustanovenom Vyhl. FMTIR č. 85/1976 Zb. v znení neskorších predpisov a predkladať stavebný denník technickému dozorovi objednávateľa denne.
		4. Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov, alebo pokynov daných mu objednávateľom na vyhotovenie diela, ak zhotoviteľ mohol túto nevhodnosť zistiť pri vynaložení odbornej starostlivosti.
		5. Ak zistí skryté prekážky na mieste, kde má dielo zhotoviť a ktoré mu bránia zhotoviť dielo riadne, je povinný ihneď takéto prekážky oznámiť objednávateľovi a ak sa nedajú odstrániť, navrhnúť objednávateľovi zmenu diela.
		6. Zhotoviteľ je povinný zabezpečiť dielo proti krádeži a poškodeniu. Zhotoviteľ znáša nebezpečenstvo škody na zhotovovanom diele do doby písomného odovzdania diela objednávateľovi.
		7. Zhotoviteľ je povinný dodržiavať právne predpisy na zaistenie bezpečnosti a ochrany zdravia pri práci a právne predpisy ochrany pred požiarmi. Zhotoviteľ v plnom rozsahu zodpovedá za bezpečnosť a ochranu zdravia všetkých osôb a ochranu pred požiarmi na stavenisku a vykoná také bezpečnostné a protipožiarne opatrenia, aby nedošlo k ohrozeniu osôb na stavenisku a v okolí staveniska na verejnom priestranstve alebo k vzniku požiaru na stavenisku. Zhotoviteľ poskytne na vlastné náklady svojim pracovníkom a pracovníkom jeho dodávateľov potrebné osobné ochranné pracovné prostriedky a prostriedky prvej pomoci. Odborné práce musia byť vykonávané len pracovníkmi zhotoviteľa alebo pracovníkmi jeho dodávateľov, ktorí majú príslušnú odbornú spôsobilosť, kvalifikáciu, vzdelanie a potrebnú prax na ich vykonávanie.
		8. Zhotoviteľ sa zaväzuje po vykonaní diela na vlastné náklady vyčistiť, vypratať a odovzdať objednávateľovi stavenisko v lehote do 10 dní od protokolárneho odovzdania a prevzatia ukončeného diela.

**Článok 6. Odovzdanie a prevzatie diela**

* 1. Zhotoviteľ sa zaväzuje riadne a včas vykonané dielo odovzdať objednávateľovi. Objednávateľ poskytne zhotoviteľovi pri odovzdaní diela potrebné spolupôsobenie tým, že zabezpečí, aby preberacie konanie bolo vykonané v dohodnutom čase.
	2. Odovzdanie diela sa uskutoční v termíne dohodnutom medzi objednávateľom a zhotoviteľom, ktorý bude zaznamenaný v stavebnom denníku.
	3. Predbežná prehliadka diela a odstránenie vád v priebehu vykonávania diela:
		1. Objednávateľ je oprávnený kedykoľvek počas realizácie diela vykonať predbežnú prehliadku diela, na ktorej je povinná zúčastniť sa osoba poverená zhotoviteľom za účelom zistenia vád diela pred jeho dokončením.
		2. O predbežnej prehliadke spíše protokol zhotoviteľ a tento doručí objednávateľovi do 5 pracovných dní od skončenia predbežnej prehliadky diela. Jeho obsahom je najmä súpis všetkých zistených vád nedokončeného diela. Tento protokol je zhotoviteľ povinný vyhotoviť tak, aby zodpovedal skutočnosti a preto musí do protokolu zapracovať oprávnené požiadavky objednávateľa. Po podpísaní protokolu objednávateľom a zhotoviteľom o predbežnej prehliadke je protokol záväzný ku dňu predbežnej prehliadky diela pred jeho dokončením.
		3. Objednávateľ je oprávnený tiež kedykoľvek počas vykonávania diela oznamovať zhotoviteľovi vady nedokončeného diela.
		4. Zhotoviteľ je povinný odstrániť vady uvedené v protokole o predbežnej prehliadke diela a iné vady oznámené objednávateľom v dohodnutých termínoch.
	4. Písomný protokol o odovzdaní a prevzatí diela k preberaciemu konaniu vypracuje zhotoviteľ v súlade s touto zmluvou.
	5. Zhotoviteľ je povinný 5 pracovných dní pred začatím preberacieho konania odovzdať objednávateľovi doklady potrebné k užívaniu diela:
		+ projekt skutočného vykonania diela vo dvoch vyhotoveniach,
		+ zápisnice o prevzatí prác a konštrukcií zakrytých v priebehu prác a zápisnice o vyskúšaní zmontovaných zariadení s vyhodnotením kvality podľa STN,
		+ protokoly o vykonaných skúškach, kontrolách a/alebo meraniach použitých stavebných výrobkov,
		+ osvedčenia o akosti použitých stavebných výrobkov, doklady o preukázaní zhody stavebných výrobkov,
		+ zoznamy zariadení, ktoré sú súčasťou diela a osvedčenia o ich akosti a kompletnosti, atesty, záručné listy, certifikáty a iné,
		+ doklady o vykonaných úradných skúškach vyhradených technických zariadení,
		+ východiskové revízne správy,
		+ návody na obsluhu a údržbu,
		+ doklady o uložení odpadov na skládky v súlade s platným znením stavebného zákona,
		+ kópie listov stavebného denníka,
		+ a prípadne ďalšie doklady, ktoré budú potrebné k vydaniu užívacieho povolenia.
	6. Bez odovzdania dokladov a náležitostí podľa bodu 6.5 tohto článku objednávateľ nie je povinný pristúpiť k preberaciemu konaniu.
	7. Podpisom protokolu oboma zmluvnými stranami sa dielo považuje za odovzdané.

**Článok 7. Zodpovednosť za vady a záruka**

* 1. Zhotoviteľ zodpovedá za skryté vady diela v čase odovzdania. Zodpovednosť za vady sa riadi Obchodným zákonníkom. Za vady diela, na ktoré sa vzťahuje záruka a za akosť zhotoviteľ zodpovedá v rozsahu tejto záruky.
	2. Zhotoviteľ poskytuje objednávateľovi záruku za akosť. Zhotoviteľ zodpovedá za to, že dielo bude mať počas záručnej doby vlastnosti, ktoré zodpovedajú výsledku diela určeného touto zmluvou. Strany sa dohodli, že záručná doba na dielo je 36 mesiacov. Záruka za akosť sa nevzťahuje na vady, ktoré vznikli bežným opotrebením diela, nesprávnym užívaním diela, alebo vandalizmom. Záručná doba zabudovaných alebo dodaných zariadení s vlastnými záručnými listami je v dĺžke podľa záručnej doby poskytnutej výrobcami, minimálne však 24 mesiacov odo dňa odovzdania diela.
	3. Záručná doba začne plynúť dňom, kedy došlo k podpisu protokolu o odovzdaní diela alebo jeho časti obidvoma zmluvnými stranami. Záručná doba neplynie po dobu, po ktorú objednávateľ nemôže dielo užívať pre vady. Zhotoviteľ objednávateľovi počas záručnej doby zodpovedá tiež za to, že dielo bude spôsobilé na použitie na touto zmluvou dohodnutý účel, a ak nie je dohodnutý iný účel, tak na obvyklý účel a zároveň, že si zachová v tejto zmluve dohodnuté vlastnosti, a ak nie sú dohodnuté tak obvyklé vlastnosti.
	4. Strany sa dohodli, že záruka za akosť sa vzťahuje na vady, ktoré boli zhotoviteľovi oznámené objednávateľom počas záručnej doby, ak sú uplatnené v lehotách a postupom v súlade s Obchodným zákonníkom. Záruka za akosť sa riadi Obchodným zákonníkom.
	5. Zhotoviteľ je povinný začať s odstraňovaním prípadných zistených vád v záručnej dobe do 5 pracovných dní od písomného oznámenia vady objednávateľom. Ak je zhotoviteľ v omeškaní s odstránením vád a tieto vady neodstráni ani v lehote 21 dní od doručenia písomnej výzvy – reklamácie objednávateľa, v ktorej objednávateľ požaduje odstránenie vád a ani nebude vzájomne dohodnutý iný termín, má objednávateľ právo odstrániť vady sám alebo prostredníctvom tretej osoby, a to na náklady zhotoviteľa a zhotoviteľ sa zaväzuje náklady na odstránenie vád v preukázateľnej výške objednávateľovi uhradiť. Zhotoviteľ súhlasí s odstránením vád treťou osobou v prípadoch podľa tohto bodu.
	6. Objednávateľ a zhotoviteľ sa dohodli, že zhotoviteľ je oprávnený písomne požiadať objednávateľa o predĺženie lehoty na odstránenie vady diela podľa bodu 7.7. tohto článku. Lehotu je možné predĺžiť výlučne len pre prípad, ak objednávateľ písomne prejaví svoj súhlas s týmto predĺžením lehoty.
	7. Nároky Objednávateľa z riadne reklamovanej vady sa riadia ustanoveniami § 560 až 565 Obchodného zákonníka, ak nie je v tejto zmluve dohodnuté inak.

**Článok 8. Dôsledky porušenia záväzkov (zmluvná pokuta, úrok z omeškania)**

8.1 Objednávateľ a zhotoviteľ sa dohodli, že ak zhotoviteľ neukončí a neodovzdá dielo riadne a včas v lehote podľa článku 2 ods. 2.4, je zhotoviteľ povinný zaplatiť objednávateľovi zmluvnú pokutu  vo výške 70 Eur (slovom sedemdesiat eur) za každý aj začatý deň trvania porušenia povinnosti ukončiť a odovzdať dielo riadne a včas.

8.2 V prípade omeškania objednávateľa so zaplatením splatného peňažného záväzku voči zhotoviteľovi sankcie – úroky z omeškania pre objednávateľa nesmú byť vyššie ako je ich výška určená podľa Nariadenia vlády SR č. 21/2013 Z. z. v znení neskorších predpisov.

* 1. Zmluvné strany sa dohodli, že v prípade omeškania zhotoviteľa s odstránením vád a nedorobkov, v lehote podľa čl. 7 ods. 7.5 tejto zmluvy, si objednávateľ môže nárokovať voči zhotoviteľovi zmluvnú pokutu vo výške 300,00 Eur (slovom tristo eur) za každú vadu alebo nedorobok.
	2. Objednávateľ a zhotoviteľ sa dohodli, že objednávateľ si môže voči zhotoviteľovi nárokovať a zhotoviteľ sa zaväzuje zaplatiť za nesplnenie povinnosti vypratať stavenisko v písomne dohodnutej lehote zmluvnú pokutu vo výške 600,00 EUR (slovom šesťsto eur) za každý začatý deň omeškania s vyprataním staveniska.
	3. Za podstatné porušenie povinností v súvislosti s bezpečnosťou práce a ochranou zdravia pri práci, ktoré môže ohroziť život alebo zdravie osôb nachádzajúcich sa na stavenisku (najmä závady na lešení, nebezpečné rozvody elektrickej inštalácie, zistené požitie alkoholických nápojov alebo iných návykových látok) je zhotoviteľ povinný zaplatiť objednávateľovi zmluvnú pokutu vo výške 166,00 EUR za každé jednotlivé porušenie povinností. Pracovníkovi zhotoviteľa, u ktorého bolo zistené požitie alkoholických nápojov alebo iných návykových látok bude odobraté povolenie ku vstupu na stavenisko; táto skutočnosť musí byť zaznamenaná v stavebnom denníku.
	4. Zmluvné strany sa dohodli, že vznikom práva na zmluvnú pokutu ani zaplatením zmluvnej pokuty nie je dotknuté právo zmluvných strán na náhradu škody, pričom zmluvná strana je povinná nahradiť škody výlučne vo výške, ktorá presahuje zmluvnú pokutu. Splnenie povinnosti zabezpečenej zmluvnou pokutou nie je dotknuté ani po zaplatení zmluvnej pokuty.

**Článok 9. Spôsoby ukončenia zmluvy**

* 1. Táto zmluva zaniká jej splnením alebo môže zaniknúť na základe písomnej dohody zmluvných strán ku dňu uvedenému v dohode, písomným odstúpením od zmluvy niektorou zo zmluvných strán alebo uplynutím doby, na ktorú bola uzatvorená.
	2. Od tejto zmluvy možno odstúpiť v prípadoch, ktoré stanovuje v bode 9.3 a  9.4 táto zmluva a § 344 a nasl. Obchodného zákonníka. Odstúpenie od zmluvy musí byť druhej zmluvnej strane oznámené a doručené v písomnej forme.
	3. Za podstatné porušenie zmluvy sa považuje ak:
		1. zhotoviteľ bezdôvodne nesplnil záväzok prevziať stavenisko podľa čl. 2 ods. 2.3 tejto zmluvy,
		2. nebude zhotoviteľ pri realizácii stavebného diela postupovať podľa projektovej dokumentácie a výkazu výmeru, ktorý bol ocenený v cenovej ponuke, tzn. bez písomného súhlasu objednávateľa použije iné postupy, materiály či zariadenia,
		3. bude zhotoviteľ preukázateľne vykonávať stavebné práce s vadami, prípadne použije materiál, o ktorom je v dobe jeho zabudovania známe, že je škodlivý, resp. po záručnej dobe, alebo vykazuje iné vady a nedostatky,
		4. objednávateľ neplní svoje zmluvné povinnosti a tým zhotoviteľovi znemožní vykonávanie prác súvisiacich s realizáciou diela podľa tejto zmluvy; zhotoviteľ však musí vopred vyzvať objednávateľa a určiť mu dodatočne primeranú lehotu na splnenie záväzkov vyplývajúcich zo zmluvy a písomne vyhlásiť, že v prípade neplnenia aj po stanovenom termíne od zmluvy odstúpi.
	4. Objednávateľ je oprávnený odstúpiť od zmluvy aj v prípadoch ak:
		1. súd rozhodol o začatí konkurzného alebo reštrukturalizačného konania týkajúceho sa zhotoviteľa ako dlžníka,
		2. zhotoviteľ vstúpil do likvidácie,
		3. je voči zhotoviteľovi ako povinnému vedené exekučné konanie,
		4. zhotoviteľ bezdôvodne nesplnil záväzok prevziať stavenisko podľa čl. 2 ods. 2.4. tejto zmluvy
	5. Odstúpením od zmluvy sa zmluva zrušuje ku dňu doručenia odstúpenia od zmluvy druhej zmluvnej strane. Odstúpením od zmluvy zanikajú všetky práva a povinnosti zmluvných strán zo zmluvy s výnimkou tých, ktoré zodpovedajú čiastočnému plneniu, resp. hodnote čiastočného plnenia zmluvných strán zrealizovaných v súlade s touto zmluvou ku dňu odoslania odstúpenia od zmluvy. Odstúpenie od zmluvy sa ďalej nedotýka nároku na náhradu škody vzniknutej porušením povinnosti niektorou zo zmluvných strán a nároku na zaplatenie zmluvnej pokuty podľa tejto zmluvy, ani zmluvných ustanovení týkajúcich sa voľby práva alebo voľby zákona podľa ustanovenia § 262 Obchodného zákonníka, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.
	6. Akýkoľvek zánik zmluvy nemá vplyv na plnenie povinností, z ktorých obsahu a účelu vyplýva, že majú byť plnené aj po zániku zmluvy.
	7. Zmluvné strany sa dohodli, že v prípade odstúpenia od zmluvy zo strany objednávateľa pre porušenie povinností zhotoviteľa, je objednávateľ povinný zaplatiť zhotoviteľovi cenu stavebných prác a stavebných výrobkov skutočné vykonaných a dodaných do účinnosti odstúpenia od zmluvy po započítaní zmluvných pokút, ak boli uplatnené.
	8. V prípade odstúpenia od zmluvy zhotoviteľ ukončí všetky práce na diele s výnimkou tých, na ktorých vykonanie dá objednávateľ pokyn v záujme bezpečnosti a ochrany života a zdravia alebo majetku v nevyhnutnom rozsahu.
	9. V prípade odstúpenia od zmluvy alebo jej časti, vykoná zhotoviteľ opatrenia na zabezpečenie nedokončeného diela v rozsahu požadovanom objednávateľom.

**Článok 10. Oprávnené osoby a doručovanie**

10.1 Úkony, ktoré sa dotýkajú platnosti, účinnosti a/alebo obsahu tejto zmluvy a úkony v súdnom, správnom alebo inom konaní pred orgánmi verejnej moci sú oprávnené vykonávať len výlučne štatutárne orgány.

10.2 Zmluvné strany splnomocňujú na zastupovanie vo veciach technických a vo veciach vykonávania diela pre účely tejto zmluvy osoby menované v záhlaví tejto zmluvy. Právne úkony a písomné zmeny zmluvy nie sú tieto osoby ako zástupcovia oprávnené vykonávať.

* 1. Ktorákoľvek zmluvná strana je oprávnená jednostranne zmeniť osobu oprávnenú ju zastupovať v jednotlivých oblastiach, a to písomným oznámením druhej zmluvnej strane. V prípade ak nebude ktorákoľvek osoba splnomocnená v tejto zmluve schopná plniť svoju funkciu, a nebude splnomocnená ďalšia osoba, je každá zmluvná strana povinná písomne určiť novú osobu, ktorú tým splnomocní zastupovaním v konkrétnej oblasti.
	2. Pokiaľ nie je v tejto zmluve výslovne uvedené inak, všetky oznámenia, vyhlásenia, žiadosti výzvy a iné úkony v súvislosti s touto zmluvou a jej plnením, musia byť urobené v písomnej forme. Prostredníctvom stavebného denníka nebude uskutočňovaná žiadna komunikácia medzi zmluvnými stranami, ani s tretími osobami a zápis v stavebnom denníku sa nepovažuje za písomnosť podľa prvej vety, pokiaľ nie je výslovne dohodnuté, že je možné uskutočniť konkrétne oznámenie zápisom do stavebného denníka.
	3. Písomná komunikácia medzi stranami bude prebiehať pri využití údajov uvedených v obchodnom alebo v živnostenskom registri alebo v inej evidencii ustanovenej osobitným zákonom. Adresou na doručovanie bude pre zmluvné strany adresa sídla zhotoviteľa zapísaná v obchodnom alebo v živnostenskom registri alebo v inej evidencii ustanovenej osobitným zákonom, uvedená v záhlaví tejto zmluvy.
	4. Za doručenie písomnosti v súvislosti s touto zmluvou druhej strane sa považuje aj:
		1. osobné doručenie písomnosti druhej zmluvnej strane, ktorá je povinná potvrdiť prevzatie písomnosti, k doručeniu môže dôjsť priamo oprávnenou osobou zmluvnej strany alebo prostredníctvom kuriéra a to oprávnenej osobe prípadne do podateľne druhej zmluvnej strany; ak strana odmietne prevziať písomnosť, považuje sa táto písomnosť za doručenú odmietnutím jej prevzatia, alebo
		2. zaslanie písomnosti ako doporučenej poštovej zásielky prostredníctvom pošty zásadne na adresu uvedenú na prvej strane, v záhlaví tejto zmluvy; v prípade ak sa zaslaná zásielka vráti späť ako nedoručená z akéhokoľvek dôvodu sa táto považuje za doručenú dňom jej vrátenia.

**Článok 11. Spoločné ustanovenia a riešenie sporov**

* 1. Peňažné záväzky budú zmluvné strany plniť na bankový účet druhej zmluvné strany uvedený v tejto zmluve. V prípade zmeny účtu písomne oznámi zmluvná strana druhej zmluvnej strane jeho zmenu. Od momentu doručenia oznámenia je druhá zmluvná strana povinná plniť záväzky na takto uvedený účet.
	2. Pri rozdielnych názoroch zmluvných strán na vlastnosti materiálov, zariadení alebo technológií použitých pri vykonávaní diela zhotoviteľom, pre ktoré platia všeobecné záväzné skúšobné postupy a o prípustnosti a spoľahlivosti prístrojov, ktoré sa použili pri skúškach, prípadne metód postupu aplikovaných zhotoviteľom pri vykonávaní diela podľa tejto zmluvy, je oprávnená každá zo zmluvných strán dať vykonať materiálno-technické preskúšanie štátnym alebo štátom uznávaným skúšobným miestom pre skúšky materiálov. Výsledky týchto skúšok sú záväzné. Náklady na skúšky znáša zmluvná strana, ktorej názor bol vyvrátený výsledkom skúšky.
	3. Spory zmluvných strán neoprávňujú zhotoviteľa zastaviť práce.
	4. Zmluvné strany sa dohodli, že akékoľvek spory zmluvnej povahy budú zmluvné strany riešiť prednostne zmierovacími rokovaniami na úrovni štatutárnych zástupcov, resp. nimi poverených zástupcov zmluvných strán. V prípade neúspešnosti zmierovacieho konania podľa prvej vety tohto odseku sú zmluvné strany oprávnené uplatniť si prípadné sporné nároky na príslušnom súde v Slovenskej republike.

**Článok 12. Vlastnícke právo k zhotovovanému dielu a nebezpečenstvo škody na ňom**

12.1 Zmluvné strany berú na vedomie, že zhotoviteľ bude dielo alebo jeho časti zhotovovať v budove a na pozemkoch, ktoré sú vo výlučnom vlastníctve objednávateľa. Zmluvné strany sa dohodli, že nebezpečenstvo škody na zhotovovanom diele alebo jeho časti počas realizácie diela alebo jeho časti znáša zhotoviteľ. Nebezpečenstvo škody na diele prechádza na objednávateľa dňom odovzdania a prevzatia riadne vykonaného diela alebo jeho časti za podmienky, že zhotoviteľ už nebude na tejto časti diela vykonávať žiadne práce, a to ani v súvislosti s vykonávaním práce na iných častiach diela.

**Článok 13. Záverečné ustanovenia**

* 1. Táto zmluva sa uzatvára na dobu určitú t.j. odo dňa nadobudnutia jej účinnosti do ukončenia odovzdávacieho a preberacieho konania podľa čl. 6 tejto zmluvy a riadneho splnenia všetkých záväzkov zmluvných strán vyplývajúcich z tejto zmluvy.
	2. Zmeniť alebo doplniť túto zmluvu je možné len na základe písomných, v poradí očíslovaných dodatkov podpísaných oprávnenými zástupcami zmluvných strán.
	3. Zmluvné strany sa dohodli, že ich záväzkový vzťah založený touto zmluvou sa spravuje Obchodným zákonníkom, zákonom o verejnom obstarávaní a súvisiacimi všeobecne záväznými právnymi predpismi.
	4. Zmluvné strany berú na vedomie, že právne vzťahy zo zmluvy, vrátane vzťahov súvisiacich s jej uzavretím, platnosťou porušením povinností a následkami porušenia povinnosti, sa spravujú právnym poriadkom Slovenskej republiky.
	5. V prípade, že akékoľvek ustanovenie zmluvy je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení zmluvy pokiaľ to nevylučuje, v zmysle všeobecne záväzných právnych predpisov, samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto zmluvy je neplatné, neúčinné a/alebo nevykonateľné, nahradiť dodatkom k zmluve dotknuté ustanovenie ustanovením novým, ktorého obsah bude v čo najväčšej miere zodpovedať vôli strán v čase uzatvorenia zmluvy a ktoré čo najlepšie zodpovedá pôvodne zamýšľanému účelu ustanovenia neplatného, neúčinného alebo nevykonateľného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
	6. Zhotoviteľ podpisom tejto zmluvy prehlasuje, že zmluvné podľa tejto zmluvy, nie sú v hrubom nepomere k právam a povinnostiam vyplývajúcim z tohto záväzkového vzťahu pre zhotoviteľa, nie sú v rozpore so zásadou poctivého obchodného styku podľa § 369d Obchodného zákonníka a takéto zmluvné dojednania odôvodňuje povaha predmetu plnenia a existuje preň spravodlivý dôvod.
	7. Zmluvné strany prehlasujú, že súhlasia s obsahom tejto zmluvy, táto zmluva bola uzatvorená na základe pravdivých údajov a ich slobodnej, vážnej, určitej a zrozumiteľne prejavenej vôle a nebola dojednaná a uzavretá v tiesni, ani za inak nevýhodných podmienok. Zmluvne strany si zmluvu prečítali a na znak súhlasu zmluvu podpisujú.
	8. Zmluva je vyhotovená v 4 rovnopisoch, z ktorých po jej podpise obdrží objednávateľ 2 rovnopisy a zhotoviteľ 2 rovnopisy.
	9. Neoddeliteľnou súčasťou tejto zmluvy je:
* príloha č. 1 projektová dokumentácia,
* príloha č. 2 ocenený výkaz výmer – rozpočet.
	1. Zhotoviteľ je povinný preukázať sa pred podpisom zmluvy uzatvorením poistnej zmluvy a to na poistnú sumu vo výške celkovej ceny diela bez  DPH určenej v  zmluve a zároveň je povinný udržiavať uvedené poistenie v platnosti po celú dobu trvania tejto zmluvy.
	2. Zhotoviteľ sa zaväzuje pri plnení predmetu plnenia tejto zmluvy postupovať s odbornou starostlivosťou a zaväzuje sa dodržiavať všeobecné záväzné právne predpisy, technické normy a podmienky tejto zmluvy.
	3. Táto zmluva nadobúda platnosť dňom jej podpísania štatutárnymi orgánmi zmluvných strán a účinnosť dňom nasledujúcim po dni jej zverejnenia podľa § 47a ods. 1 zákona č. 40/1964 Zb. Občianskeho zákonníka v znení neskorších predpisov v spojení s § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Štatutárne orgány zmluvných strán podpisom tejto zmluvy vyjadrujú svoj súhlas s jej zverejním v plnom rozsahu.

V Bratislave dňa ......................... V .................... dňa .........................

Za objednávateľa: Za zhotoviteľa:

 ........................................ .....................................

Gabriela Ferenčáková Meno a priezvisko štatutárneho zástupcu

 starostka funkcia